ત્યારબાદ સતીશ મોરીએ ગ્રામીણ પત્રકારત્વમાં અસરકારકતા માટે શું કરી શકાય તે અંગે દાહોદના પત્રકારો સાથે ચર્ચા કરી હતી પત્રકારત્વ માટે વોટ્સઅપ જેવા માધ્યમો કેવી રીતે ઉપયોગી થઈ શકે તે અંગે તેમણે માર્ગદર્શન આપ્યું હતું, ત્યારબાદ દૂરદર્શન અમદાવાદના આસિસ્ટન્ટ ડાયરેકટર (ન્યૂઝ) ઉત્સવ પરમારે આજના બદલતા સમયમાં પત્રકાર માટે ટેકનોલોજી અને સોશ્યલ મીડિયા કેવી રીતે ઉપયોગી થઈ શકે તેનું ઉદાહરણ સહિત માર્ગદર્શન આપ્યું હતું. અને ત્યારબાદ રમેશ તન્ના કે જે આર.એ.એ. પોઝિટિવ મીડિયા પ્રાઇવેટ લિમિટેડ અમદાવાદના ચેરમેન છે તેમણે કલોલ ગ્રામીણ પત્રકારત્વ અને હકારાત્મક પત્રકારત્વ વિશે પોતાના વિચારો રજૂ કર્યા હતા તેમણે કહ્યું હતું કે તલવાર કરતાં પણ કલમમાં તાકાત વધારે છે વધુમાં તેમણે ઉમેર્યુ હતુ કે જો હકારાત્મક વિચારની અસર થતી હોય તો હકારાત્મક સમાચારોની પણ એટલી જ મોટી અસર થાય છે.